2 Tiro eo ya go bolela lefoko la Modimo mo lefatsheng lotlhe e tshwanetse ya bo e ne e lebega e se kgetsi e potlana mo barutweng bao ba ba neng ba sa ntse ba le mokawana. Akanya ka se e neng e se akaretsa. Ba ne ba tla tshwanelwa ke go thusa batho go tlhaloganya dikgang tse di molemo tsa Bogosi jwa Modimo. (Mathaio 24:14) Go neela bosupi ka Jesu gape go ne go ba tlhoka gore ba bolelele batho ba bangwe ka dithuto tsa gagwe tse di maatla le go tlhalosa seabe sa gagwe mo maikaelelong a ga Jehofa. Mo godimo ga moo, tiro eo e ne e akaretsa go dira batho barutwa ba bo ba ba kolobetsa. Mme ba ne ba tshwanelwa ke go dira seno mo lefatsheng lotlhe!—Mathaio 28:19, 20. 5. (a) Ke eng se se re tlhotlheletsang go rerela batho ba bangwe? (b) Ke eng fa ka dinako dingwe re ka kgobega marapo?